उत्प्लावी सुरंगें अधिकांशत: संस्पर्श द्वारा फायर की जाती है, अर्थात्‌ विस्फोट के लिए किसी जहाज या पनडुब्बी से इन पर प्रहार करना अत्यावश्यकश् होता है। कुछ उत्प्लावी सुरंगें, असंस्पर्श सुरंगें होती हैं।

सभी समुद्रतलीय सुरंगें असंस्पर्श या प्रभावी सुरंगें होती हैं। इनका फायर, बिना प्रहार किए सुरंगों पर जहाज या पनडुब्बी के प्रभाव से, होता है। प्रभाव चुंबकीय, ध्वनिक या दबाव वाला हो सकता है। चुंबकीय सुरंगों का फायर जहाज के चुंबकीय क्षेत्र के प्रभाव के कारण होता है। ध्वनिक सुरंगों का फायर जहाज के नोदकों द्वारा उत्पन्न शोरगुल से होता है। दबाव वाले सुरंगों का फायर पानी में चलते हुए जहाज से उत्पन्न दबाव की तरंगों से होता है। कुछ सुरंगों का फायर दो प्रभावों, जैसे 'चुंबकीय एवं ध्वनिक' या 'दबाव एवं चुंबकीय', से होता है। इन्हें 'संयुक्त संयोजन' (Combination Assemblies) कहते हैं और सुरंग के फायर करने के लिए दोनों प्रभावों की एक साथ उपस्थिति आवश्यक होती है। ऐसी सुरंगों का हटाना कठिन होता है।

फायर करने की विधियाँ
सुरंग तोड़क
प्रभावनाशक पोत
सुरंगों के उपयोग